Min tur.
Jeg troede, vi ledte efter et sort næsehorn. Det her er gråt.
Det sorte næsehorn er gråt. Det er hvide næsehorn faktisk også.
Farverne passer ikke. Folk burde være bedre til at give dyrene navne.
Man kan se, det er et sort næsehorn på dets lange, spidse læbe og runde ører.
"Rundøret næsehorn" lyder godt.
- De har en god hørelse. - Eller "næsehorn med superhørelse".
Derfor skal vi være meget stille, når vi kommer tættere på.
Tættere på? Skal vi ikke lægge en plan først?
Hvor skal du hen? Har du set de store horn?
Selvfølgelig! Sådan ved jeg, at det er en han.
Hanner har tykkere horn og er som regel alene.
Kom nu, David!
Vent, Jane!
Sagde du ikke, at næsehorn er hidsige?
Jo, men det er ikke deres skyld.
Der plejede at være hundredtusindvis af næsehorn,
men på grund af krybskytteri er der under 6.000 i verden nu.
Hvad er krybskytteri?
Ulovlig jagt. Næsehorn slås ihjel på grund af deres horn.
Jeg ville nok heller ikke være venlig overfor fremmede.
Kan du se den lille fugl på hans ryg?
Det er en rødnæbbet oksehakker.
På grund af dens røde næb? Det er et godt navn.
Næsehorn lader dem sidde på ryggen hele dagen.
Og du tror, at vi bedre kan hjælpe dem, hvis vi finder ud af hvorfor?
Nemlig. At forstå næsehorn er det første skridt til at hjælpe dem.
Oksehakkeren hakker på noget. Jeg tror, at han spiser det.
- Vi må tættere på. - Vi må lægge en plan.
At komme tættere på er planen.
Hvordan er det en plan?
Hvad er der, Gråskæg?
- Uha! - Ny plan. Løb!
Er du uskadt?
Ja. Vi må tilbage til næsehornet.
Det ser ud, som om det gør ondt.
Det er bare en hudafskrabning. Vi spilder tiden. Kom.
- Vi bør måske putte plaster på. - Jeg har det helt fint.
Okay, men kan vi lægge en plan nu?
En ordentlig plan.
Ikke bare "liste sig ind på næsehorn, undgå at blive trampet på."
Vi havde en plan. Og jeg var tæt på at se, hvad oksehakkeren lavede,
- før du begyndte at larme. - Siger du, det er min skyld?
Næsehornet så os ikke, før du begyndte at snakke højt om en plan.
Havde vi haft en plan, var vi ikke næsten blevet "næse-trampet".
David, "næse-trampet" er ikke et ord.
Jo, når man næsten bliver trampet ned af et næsehorn. "Næse-trampet."
- Hvad synes du, Gråskæg? - Ja. Vælg side.
Hvis du fortsat skal hjælpe dyrene, skal du ikke være så bange hele tiden.
Skal jeg hjælpe dig med at hjælpe dyrene, skal du ikke bestemme over mig.
Hvis jeg ikke bestemmer over dig, ville vi intet gøre!
Hej. Du har glemt din lille abeven.
Han er en chimpanse.
Og tak.
Er alt i orden?
Alt er i den skønneste orden, fru J!
Hvordan har du det?
Åh, jeg kan ikke klage.
Sig mig, hvilket vildt dyr er du ude efter i dag?
Diceros bicornis.
Du må give mig en ledetråd.
Det ligner en slags nutidig triceratops.
Det er, hvad David ville sige.
En nutidig triceratops.
Aha, et næsehorn?
Nemlig. Diceros bicornis er dens videnskabelige navn.
Vi vil finde ud af, hvorfor den lader en lille fugl, en rødnæbbet oksehakker,
sidde på dens ryg.
- Sikke et spændende spørgsmål. - Hej, fru Joseph.
Hej!
- En lille gave til dig. - Til mig? Tak.
Med chokoladestykker.
Alex, du har bagt en masse.
Ja, og i næste uge er det tærter.
Tærter? Jeg glæder mig.
- Tak. - Farvel.
Jeg introducerede ham til en sød nabo
på anden etage, som også elsker at lave mad.
Har du en teori om, hvorfor næsehornet lader den lille fugl sidde på sig?
Nej, men at finde ud af hvorfor er det første trin i at hjælpe næsehornet.
Det ville måske være godt at have flere med
på sådan en vigtig mission.
Ja, og derfor har jeg Gråskæg med.
Nå ja.
- Farvel, fru J. - Farvel.
Næsehorn spiser bladgrøntsager,
kviste og "sokke-lenter"?
Hvad end det er.
Sig det til Jane.
- Nej, jeg gør det her alene. - Gør du?
Hvorfor? Er I oppe at skændes?
Ja. På en måde.
Men hvem skal redde dig, hvis du støder ind i problemer?
- Jeg har ikke brug for at blive reddet. - Du har altid brug for at blive reddet.
Nej, jeg har ej.
Og desuden har jeg en plan.
Er det din plan?
Nej. Sådan her vil jeg optage det, jeg finder ud af.
Kald Jane over walkie-talkien.
Hun er din bedste ven.
Du er min bedste ven nu.
Min bedste ven er Kamaia.
Du må være min næstbedste ven.
Jeg kan ikke kalde Jane over walkie-talkien, hvis jeg ikke har en.
Kan du se noget?
Skal vi gå hen til skraldespandene?
Gem dig!
Hej, David. Leder du efter Jane?
Nej. Jeg leder efter et næsehorn. Har du set et heromkring?
Ikke for nylig. Jeg skal nok holde godt øje.
Fru Joseph, ved du, hvad en "sokke-lent" er?
Mener du en sukkulent?
Det er en plante.
Leder du efter en særlig sukkulent?
Det ved jeg ikke.
Jeg slog op, hvad sorte næsehorn spiser, og der stod sukkulenter og bladgrøntsager.
Aha. Hvis du kigger ved redskabsskuret, tror jeg, at der er nogle bladgrøntsager.
Jeg går hen og ser efter.
- Tak for tippet, fru J. - Selv tak.
Jeg troede, at jeg så næsehornsaftryk derhenne.
Bagved busken?
Ja, men det var det ikke. Falsk alarm.
Der er måske nogen ved redskabsskuret?
Der kigger jeg senere.
Okay.
Tak, fru J!
- Hej, Lauren. - Hej.
- Jeg hører, at I bager tærter i næste uge. - Jeg tager imod bestillinger.
Foretrækker du salte eller søde?
- Overrask mig! - Okay.
Men jeg har en sød tand.
Nu ved jeg, hvorfor han ikke var udenfor.
Damen i 201 vil ikke bryde sig om det.
Så du det?
Oksehakkeren lavede en lyd, da hun så os.
Advarede hun næsehornet?
Den lader måske oksehakkeren sidde som et alarmsystem.
Og jeg kan se, at det fungerer.
Kom nu! Kom nu!
Davids logbog. Det er næsten frokosttid. Jeg er ankommet til redskabsskuret.
Jeg plukker sukkulenter eller bladgrøntsager
og lokker næsehornet herhen,
så jeg kan se, hvad fuglen på ryggen gør.
Og finde ud af det før Jane.
Perfekt.
Jeg har den.
Det var alt for tæt på.
Hvor er David?
Han er nok på sit værelse i sikkerhed.
Okay. Hvad er der sket?
Jeg har fundet næsehornet.
Eller han har fundet mig.
Det ser ud, som om det klør på ham? Hvorfor?
Jeg må tættere på ham. Det er tid til at lægge lokkemaden.
Oksehakkeren er ikke næsehornets eneste gæst.
Han er dækket af insekter! Og de får mig til at klø.
Ad, er det, hvad oksehakkeren spiste før?
Den spiste et insekt fra ryggen!
Gad vide, om hun kan lide at sidde der, fordi insekterne er nemme at spise.
Men det forklarer ikke, hvorfor næsehornet lader hende blive.
Medmindre... Medmindre insekterne fremkalder kløe!
Han er på farten igen.
Jeg må hente noget mere lokkemad.
Gid jeg havde en oksehakkerven.
Eller hvilken som helst ven.
Så da oksehakkeren sagde... ...vendte næsehornet om.
Jeg tror, at hun advarede ham, ligesom Gråskæg advarer mig!
Det er spændende. Men jeg spurgte dig om David.
Kom så. Spyt ud.
Vi kom op at skændes.
Hvad havde du gjort?
Han sagde, jeg altid bestemmer over ham.
Hvad havde du gjort?
Jeg sagde, han altid er bange.
Du sagde...
Jeg sagde, han altid er bange.
Aha. Det lyder, som om I begge sagde noget, I fortryder.
Det er lige meget. Jeg har ikke brug for ham.
Jeg har fundet næsehornet. Oksehakkeren advarede ham.
Og jeg gjorde det uden hjælp.
Men du blev næsten trampet ned.
Naturen er farlig. Det er noget af det bedste ved den.
Jeg har altid vidst, du var modig.
Selv som lillebitte.
Men er du så modig, at du tør sige undskyld?
Så vil du nok ikke se den besked, David sendte til jeres...
ABS?
Altanbeskedsystem.
- Jeg hørte det bimle tidligere. - Gjorde du?
Davids walkie-talkie?
Han vil nok slet ikke være venner længere.
Hej, hvor skal du hen i den fart?
Jeg vil se, om der er næsehornsmad i baggården.
Ja, du kunne se efter i baggården, men ved du, hvor du ellers kunne se efter?
Janes lejlighed.
Jeg så, at hendes mor havde nogle sukkulenter med forleden.
Hun vil nok godt lade dig låne dem.
Jeg finder nogen et andet sted.
Det er helt i orden at være vred på nogen og samtidig savne dem.
- Er det virkelig det? - Ja da. Det sker hele tiden.
Med min søster, min eksmand og mine børn.
Ofte er dem, man holder mest af, dem, der kan gøre en allermest vred.
Det er nok det samme med dig og Jane.
Tak. Vi ses senere, fru J.
Det må du love mig.
Fru J!
Jeg var meget tæt på at blive mast af et næsehorn.
Hvor spændende.
Jeg har lige set David, og han sagde ikke noget om det.
David og jeg udfører ikke missionerne sammen længere.
Jaså? Hvorfor ikke?
Vi kom op at skændes.
Det er helt i orden at være vred på...
Ja. Især hvis man bruger vreden til at gøre noget godt.
Jeg er for eksempel vred over, at næsehornene jagtes af krybskytter,
så jeg forsøger at redde dem.
Storartet!
Vil du tage Davids walkie-talkie og sige, hvis du ser nogen næsehorn?
"Vi må alle tage ansvar for vores egne liv
og frem for alt vise respekt og kærlighed overfor alt levende omkring os,
især hinanden."
Jeg lavede det klistermærke til ham med Jane Goodalls citat.
Hun lyder som en meget klog dame.
Det kan være, at både dig og David skulle tage ansvar for jeres skænderi?
Han vil nok ikke være venner længere.
Det tvivler jeg på.
Apropos næshorn
hørte jeg noget dundre på gangen på tredje etage.
Det må jeg hellere undersøge.
Vent, Jane. Jeg har på fornemmelsen, at du får brug for den her.
Skynd dig. Næsehornet må ikke slippe væk.
David?
Ja, Janes mor?
Er alt i orden derude?
Ja. På en måde.
Jane er ikke hjemme.
Pyt. Jeg ville spørge dig, om jeg må låne nogen sukkulenter eller bladgrøntsager?
Og med låne mener jeg beholde.
Du vil nok ikke have dem, efter næsehornet har spist af dem.
Det kom fra rundt om hjørnet.
Hvis oksehakkeren ser os og skræpper, ved vi, at vi har ret.
- David? - Jane?
- Jeg troede, du var næsehornet! - I lige måde!
- Du gjorde mig forskrækket. - Du gjorde ikke mig forskrækket.
Vi testede, om oksehakkeren skræpper, når vi nærmer os næsehornet.
Det skete før på gangen.
Er oksehakkeren næsehornets advarselsfugl?
Det var, hvad Gråskæg og jeg antog.
Jeg så, at næsehornet kløede sig på hovedet,
og så spiste oksehakkeren insekterne på ham.
Får hun lov til at sidde der for at spise insekterne?
Det vil jeg finde ud af.
Held og lykke.
- I lige måde. - Okay.
Farvel.
Ja.
Ja, farvel.
- Jeg synes ikke, du er bange hele tiden. - Gør du ikke?
Vi tager på farlige missioner.
Det er normalt at være bange.
Når du tænker på det farligste eller det værste, der kan ske,
hjælper det dig nok med at lægge en god plan.
- Undskyld. - Tak.
Er der ikke noget, som du vil sige til mig?
Hvad? Du bestemmer over mig.
Men jeg forstår godt hvorfor.
Du er lederen på vores vigtige missioner.
Undskyld.
Jeg undskylder mindre end dig.
Okay, jeg siger lige så meget undskyld.
Som leder tager jeg imod den.
En sidste ting.
Værsgo.
Tak.
Skal vi lægge en ny plan for at teste begge vores teorier?
Kun hvis vi gør det sammen.
Davids logbog.
Jeg smagte noget af næsehornets mad. Det smager ikke godt.
Jeg mener, at jeg kan se næsehornet. Er du klar til vores plan? Skifter.
Jeg er klar, når du er.
Hey, oksehakker!
Herovre!
Du havde ret. Oksehakkeren advarede næsehornet om mig. Din tur!
Jeg er ved bænken! Jeg er faktisk under bænken.
Jeg er ikke en sukkulent!
Kom så, store fyr. Hvem er sulten?
Hej.
David. Blev du og Jane gode venner igen?
Ja, og vi lagde en plan sammen.
Det er vel nok skønt at høre.
Ved I hvad? Jeg henter lidt lækkert til jer to for at fejre det.
Jeg deler gerne mit bagværk for at fejre det.
Kom så! Han kommer!
Det var fantastisk.
Se, planen virker.
Og vi kan se alt herfra.
Oksehakkeren spiser insekter, men ikke bare fra næsehornets ryg.
Spiser hun dem fra ørerne?
Og hans næse? Klamt.
Den burde måske hedde den rødnæbbede næsepiller.
Men oksehakkeren spiser ikke bare de kløende skadedyr.
Hun holder næsehornet rent.
På den mest ulækre måde.
Og du havde ret i, at hun advarer ham.
Oksehakkeren er som et ekstra par øjne, der advarer næsehornet om krybskytter.
De er et godt team.
Du har ret, Gråskæg. Det er vi også.
Hej, børn.
Hej, fru J.
- Fik I fuldført jeres mission? - Ja, det gjorde vi.
Nu forstår vi næsehornene og kan hjælpe dem.
Hvordan?
Ligesom oksehakkeren vil vi også passe på næsehornet.
Er det ikke, hvad vi alle skal gøre? Passe godt på hinanden?
På hinanden og på dyrene.
Saftevand?
- Værsgo. - Tak.
Og hvem har lyst til en muffin med chokoladestykker?
Tak.
Hvad skal kameraet gøre?
Det holder øje med næsehornets territorie for at holde krybskytterne væk.
God idé. Lad os streame videoen på nettet, så alle kan holde øje med næsehornet.
En endnu bedre idé.
Næsehornet og oksehakkeren er vist rigtig gode venner.
De er stærkere sammen.
Nemlig, Gråskæg. Det er vi også.
Hjælp med at redde næsehornene.
David, hvorfor er dit kamera slukket?
Vi skal tale med dyrlæge og næsehornsekspert Matthew Mutinda.
Jeg er her, men Millie brugte min tablet, og se nu her.
Lad det blive på.
Niks. Det skal væk, før...
...han ringer.
Det er for sent.
- Hej, Matthew! - Hej, Jane.
Hej, enhjørning?
Det er David. Han kan ikke slå filteret fra.
Du kan gøre det under videoindstillinger.
Tak, det er meget bedre.
Det har været en hård dag.
Først blev vi jagtet af et næsehorn, så blev jeg en enhjørning.
Bliv I jagtet af et sort næsehorn?
Vi ville vide, hvorfor næsehorn lader oksehakkere sidde på deres ryg.
Hvad fandt I ud af?
At de er venner.
Ikke helt.
Det sorte næsehorn og den rødnæbbede oksehakker
har et symbiotisk forhold.
Hvad betyder symbiotisk?
Her. Lad mig vise jer det.
Et symbiotisk forhold er, når to arter har gavn af hinanden.
Den rødnæbbede oksehakker drager fordel af at få føde fra næsehornets ryg,
og næsehornet drager fordel af, at oksehakkeren holder det rent
og advarer det, når der er fare på færde.
Det så vi ske. Hvor mange sorte næsehorn har du hjulpet?
Mange. Lad mig fortælle jer om Kitui,
en næsehornunge, som vi reddede,
da han var en uge gammel og var blevet forladt af sin mor.
Han voksede og blev stor og stærk.
Og som fireårig måtte han overflyttes
til et sted, hvor han har mindre kontakt med mennesker,
så han kan blive et rigtigt vildt næsehorn.
Hvordan har Kitui det nu?
Han har vokset sig større.
Vi har flyttet ham til hans eget territorie.
Og der kan han spise, vokse, stifte sin egen familie og få børn.
Hvad gør sorte næsehorn fortræd?
Der er tre store trusler mod sorte næsehorn.
Krybskytteri, hvor folk slår dem ihjel for at få deres horn.
Den anden er tab af levesteder, hvor folk anlægger landbrug.
Og der er klimaforandringer,
hvor mindre regn betyder mindre mad til de sorte næsehorn.
Hvornår fik du lyst til at hjælpe dyrene?
Allerede som barn. Efter jeg var færdiguddannet som dyrlæge,
begyndte jeg at arbejde her i Lewa Wildlife Conservancy,
hvor mange forskellige dyr lever sammen i harmoni.
- Hvad kan vi gøre herfra? - I kan blive medlem af en naturklub,
eller I kan starte jeres egen i skolen.
At skabe opmærksomhed globalt
vil beskytte fremtidens generationer af dyreliv,
så de kan opleve alt det, vi er så heldige at opleve.
- Gode idéer. - Vi kan få andre børn med.
Tak. Jeg glæder mig til, jeg skal i skole i morgen.
Det lyder skønt.
Det har været en fornøjelse at formidle viden til fremtidens naturbeskyttere,
som skal redde verden.
Farvel og mange tak.
Farvel, Matthew.
- Hvad skal vi kalde vores klub? - Hvad med Kitui-klubben?
Perfekt. Jane, se det her næsehornsfilter.
- Sejt, er der nogen med oksehakkere? - Lad mig se.
Hey, Jane. Se her.
Du fandt et!
Tekster af: Karen Marie Svold Coates